Bernt Holtsmark (1948)

Bernt Holtsmark (født 15. april 1948, død 20. juni 1997) var en norsk politisk aktivist, i 1970-årene en sentral leder i studentbevegelsen og ml-bevegelsen.

Holtsmark var først engasjert i Arbeidernes ungdomsfylking, og var sentral i Torshov AUL i Oslo. Han var blant de mange AUF-ere som i 1969 forlot organisasjonen og sluttet opp om SUF og maoismen. I 1970 arbeidet han som redaksjonssekretær i Klassekampen, som den gang var månedsavis. I praksis fungerte han i perioder som redaktør.

Da bevegelsen i 1974 etablerte en egen studentorganisasjon ble Holtsmark første formann i Norges Kommunistiske Studentforbund. NKS var studentforbundet til AKP(m-l), og Holtsmark hadde vervet som NKS-leder gjennom hele partiets storhetstid i 1970-årene.

Han var også redaktør for NKS' tidsskrift Hva må gjøres.

Referanser 

AKP-politikere